יעל מבורך

יעל מבורך (נולדה ב-1981) היא אשת עסקים וכלכלנית ישראלית. בין השנים 2020–2021 הייתה מנכ"לית המשרד לשוויון חברתי.

השכלה 
מבורך בעלת תואר ראשון בכלכלה ומדיניות ציבורית, ותואר שני במנהל עסקים, שניהם מאוניברסיטת בן גוריון בנגב. כמו כן סיימה מבורך את התכנית למנהלים בכירים של קרן וקסנר; זו נפרשת על פני שנה וכוללת חודש לימודים בהשתלמות מנהלים בבית הספר על שם קנדי באוניברסיטת הרווארד.

קריירה 
בין השנים 2017–2020 כיהנה כחברת דירקטוריון הבנק האירופאי לשיקום ולפיתוח בלונדון. שם עסקה בפיתוח כלכלי במדינות מתפתחות באירופה, אסיה והמזרח התיכון.

קודם לכן, כיהנה כעשור בשורת תפקידים באגף התקציבים במשרד האוצר. כסגנית הממונה על התקציבים באוצר הייתה אחראית על גיבוש תקציב המדינה והתוכנית הכלכלית ואישור בממשלה ובכנסת. כמו כן עסקה בקידום תחרות במערכת הבנקאית, מדיניות הממשלה בתחום הפנסיה, ושיפור ההון האנושי במגזר הציבורי. 

בספטמבר 2022 מונתה לתפקיד סמנכ"לית לענייני כספים בקופת חולים מאוחדת.

חיים אישיים 
מבורך בזוגיות ואם ל-3 ילדים.

קישורים חיצוניים

הערות שוליים 

מנכ"לי משרדי ממשלת ישראל
המשרד לשוויון חברתי
עובדי משרד האוצר
עובדות משרד האוצר
להט"בים ישראלים
להט"ביות ישראליות
מנכ"ליות ישראליות
דירקטוריות ישראליות
דירקטורים ישראלים
מנכ"ליות משרדי ממשלת ישראל
בוגרות אוניברסיטת בן-גוריון בנגב
בוגרי אוניברסיטת בן-גוריון בנגב
בוגרות תוכנית קרן וקסנר בישראל
בוגרי תוכנית קרן וקסנר בישראל
ישראליות שנולדו ב-1981
ישראלים שנולדו ב-1981